text: 39-årig varetægts-fængslet sigtet for voldtægt
  16 august 2012 kl. 13.48
  En 39-årig mand fra Vejle, der er sigtet for to fuldbyrdede voldtægter af en prostitueret kvinde og for et voldtægtsforsøg mod en 17-årig pige i juni, blev torsdag ved retten i Kolding varetægtsfængslet i fire uger.
  Voldtægten af en kvinde på en massageklinik i Vedelsgade i Vejle midtby. Det skete søndag. 
  Politiet sigter ham også for et voldtægtsforsøg af en 17-årig pige i skovområdet Roms Hule ved Vejle Stadion. 
  - Det var et meget voldsomt voldtægtsforsøg, siger lokalpolitileder Carsten Thostrup.
  I grundlovsforhøret nægtede manden sig skyldig og fortalte via sin forsvarer, at han ikke ønskede at udtale sig under grundlovsforhøret.
  Den 39-årige blev dømt sidste år for to blufærdighedskrænkelser af unge piger i Vejle midtby.
  Det var disse episoder, der ledte politiet på sporet af den 39-årige efter sexoverfaldet på den 17-årige pige, fordi overfaldene lignede hinanden.
  Manden skal være varetægtsfængslet frem til den 13. september.
  